**ZAPISNIK**

4. seje **SVETA ZAVODA** Vrtca Tržič, ki je bila v ponedeljek, 17. 02. 2025, ob 17. uri v zbornici enote Palček Vrtca Tržič.

Prisotni člani sveta zavoda:

Eva Truden – predstavnica občine ustanoviteljice, Jana Podlipnik – predstavnica staršev, Monika Celar – predstavnica zaposlenih Vrtca Tržič, Katja Smolej – predstavnica zaposlenih Vrtca Tržič, Marija Osterman – predstavnica zaposlenih Vrtca Tržič, David Špehar – predstavnik staršev.

Opravičeno odsotni:

Saša Pintar – predstavnica zaposlenih Vrtca Tržič, Rebeka Peharc – predstavnica zaposlenih Vrtca Tržič, Viktor Kirn – predstavnik občine ustanoviteljice, Nina Štucin – predstavnica staršev.

Drugi odsotni:

Drago Zadnikar – predstavnik občine ustanoviteljice.

Drugi prisotni:

Tatjana Blaži – ravnateljica Vrtca Tržič, Mojca Janc – pomočnica ravnateljice Vrtca Tržič, Andreja Pogačnik – pomočnica ravnateljice Vrtca Tržič, Primož Uranič – predsednik Upravnega odbora Sklada Vrtca Tržič, Metka Kočar – glavni računovodja, Katarina Vujinović, tajnica VIZ Vrtca Tržič, zapisnikarica.

Dnevni red:

1. Pregled zadnjega zapisnika in realizacija sklepov zadnje seje, (David Špehar).

2 Sprejem Letnega poročila Vrtca Tržič za leto 2024 (Priloga 1) (Tatjana Blaži, Metka Kočar).

3. Predstavitev letnega poročila in načrta dela Sklada Vrtca Tržič (Primož Uranič).

4. Ugotavljanje delovne uspešnosti ravnateljice v letu 2024 (David Špehar).

5. Pobude, predlogi, vprašanja.

Predsednik sveta zavoda je pozdravil vse prisotne, ugotovljena je bila sklepčnost in potrjen predlagani dnevni red.

Ad.1

Pri pregledu zadnjega zapisnika ni bilo pripomb.

Ad.2

Ravnateljica je predstavila splošni del letnega poročila, v katerem so podrobno opisane vse pomembne aktivnosti in dogodki v letu 2024. Poudarila je, da je poročilo oblikovano v skladu z zahtevanimi smernicami, vendar meni, da je finančni del poročila še pomembnejši. Zato je podrobnejšo predstavitev tega dela prepustila računovodkinji Metki Kočar.

Metka Kočar je člane sveta seznanila z osnovnimi finančnimi podatki ter poudarila, da ne bo podrobno obravnavala vseh postavk, vendar bo zainteresiranim na voljo za dodatna pojasnila.

Pojasnila je, da se financiranje vrtca zagotavlja iz cene programa, ki se redno preračunava glede na prihodnje obdobje. Vsa sredstva vrtca so v lasti ustanovitelja, ki krije tudi investicije, zato te niso vključene v ceno programa. V ceno programa so zajeti zgolj materialni stroški in plače zaposlenih. Občina kot ustanoviteljica vrtcu na letni ravni nameni 30.000 evrov za investicije.

V letu 2024 je vrtec ustvaril občuten presežek predvsem zaradi dviga cene programa novembra, kar je bilo nujno za pozitivno finančno zaključevanje leta. Dodatna sredstva so ostala tudi zaradi varčevalnih ukrepov – štiri mesece se niso izvajali večji nakupi, saj ni bilo jasno, ali bodo pridobljena dodatna sredstva. Poleg tega se niso nadomeščale bolniških odsotnosti, kar je posledično znižalo stroške dela. Zaradi teh dejavnikov trenutno ni predvidenih nadaljnjih dvigov cen oskrbnin, prav tako se za leto 2025 ne pričakuje presežk sredstev. Pri oblikovanju cene programa so všteti celotni stroški plač in regresov. Skupni prihodki vrtca so višji kot v preteklem letu, kar je posledica spremembe računovodskega knjiženja. Ministrstvo je namreč podalo navodilo, da se refundacije iz zdravstvenega zavarovanja knjižijo po bruto načelu, kar pomeni, da se morajo vključiti v prihodke, medtem ko so bile v preteklih letih evidentirane kot terjatve. Materialni stroški so bili v letu 2024 nižji kot leto prej. Računovodkinja je opozorila na manjšo napako v poročilu na strani 43 pri poglavju o študentskem delu – zapisano je, da je bilo prek študentskega servisa zaposlenih šest oseb, dejansko pa jih je bilo enajst, skupaj s 1070 opravljenimi urami. V prvi polovici šolskega leta je bil v vrtcu zaposlen logoped, septembra pa specialni pedagog, ki je nadomeščal dolgotrajno bolniško odsotnosti. Presežek iz leta 2024 ostaja na voljo in bo uporabljen v primeru nepričakovano visokih stroškov v prihodnjih mesecih. Na dan 31. decembra 2024 so odprte terjatve do staršev znašale približno 102.159 evrov, od tega 85.342 evrov za mesec december.

**SKLEP 1:** Svet zavoda Vrtca Tržič potrjuje Letno poročilo za leto 2024.

Ad.3

Predsednik upravnega odbora Sklada Vrtca Tržič, Primož Uranič, je predstavil delovanje sklada. Pojasnil je, da je bil Sklad Vrtca Tržič ustanovljen 23. novembra 2023, na svoji ustanovni seji pa je sprejel pravilnik o delovanju ter pričel z zbiranjem denarnih sredstev. V decembru 2023 so se sredstva zbirala v posameznih enotah vrtca, predvsem prek prazničnih prireditev, kot je novoletni bazar. Na dan 31. decembra 2024 je sklad razpolagal s 1.477,60 evra, ki so bili razdeljeni med posamezne podsklade:

Enota Palček in dislocirani oddelki: 343 €

Enota Križe in dislocirani oddelki: 261 €

Enota Deteljica in dislocirani oddelki: 831 €

V letu 2024 je bilo največ prispevkov in donacij zbranih na novoletnih bazarjih in dogodkih Živžav. Skupno je bilo od ustanovitve sklada zbranih 2.903,39 €. Sklad uspešno posluje in upravičuje svoj namen. Dne 17. junija 2024 je upravni odbor obravnaval prvo vlogo za uporabo sredstev. Enota Križe je vložila zahtevek za nakup zunanjih igral, kar je bilo tudi korespondenčno potrjeno. Dne 11. septembra 2024 je potekalo glasovanje za nadomestno članico upravnega odbora, saj je s 1. septembrom 2024 prejšnji članici potekel mandat zaradi prenehanja delovnega razmerja. Soglasno je bila izvoljena pomočnica ravnateljice Andreja Pogačnik. V načrtu dela za leto 2025 ni predvidenih posebnih sprememb v delovanju sklada. Člani odbora menijo, da prekomerno zbiranje sredstev ni smiselno, saj se je ravno zvišala cena oskrbnine. Tako bodo še naprej osredotočeni na organizacijo novoletnega bazarja in Živžava, kjer pričakujejo največji del donacij. Poleg tega načrtujejo zbiralno akcijo starega papirja. V posameznih enotah bi postavili manjše škatle, kamor bi starši lahko vsakodnevno odlagali časopise in revije. Zbrani papir bi nato odpeljali hišniki. V letu 2024 je bil sklad uvrščen na seznam upravičencev za namenitev 0,3 % dohodnine, zato pričakujejo prve prilive v jesenskih mesecih leta 2025. Starše bodo o možnosti donacij obveščali tudi na zaključnih srečanjih ob koncu šolskega leta, pri čemer razmišljajo o možnosti enostavnega nakazila prek QR kode. Na vprašanje staršev, zakaj je bilo v enoti Palček zbranih najmanj sredstev, je ravnateljica pojasnila, da je v tej enoti največ socialno ogroženih družin. Prav tako je bilo postavljeno vprašanje, ali posamezne enote samostojno odločajo o porabi sredstev. Primož Uranič je pojasnil, da se vsi skupaj dogovorijo o namenu porabe sredstev, nato pa upravni odbor sklada odloči, ali je predlagani nakup upravičen. Sredstva, ki se zbirajo v posameznih enotah, se 80 % namenijo enoti, kjer so bila zbrana, preostalih 20 % pa se prenese v krovni sklad. Sredstva, zbrana v krovnem skladu, ostanejo tam in se porabljajo skladno s sklepi upravnega odbora.

**SKEP 2:** Svet zavoda Vrtca Tržič potrjuje Letno poročilo Sklada Vrtca Tržič za leto 2024 in načrt dela Sklada Vrtca Tržič za leto 2025.

Ad.4

Predsednik Sveta zavoda, David Špehar, je predlagal, da ravnateljica v času razprave pri tej točki dnevnega reda zapusti sejo. Nato je predstavil vsebino okrožnice, ki jo je posredovalo Ministrstvo za vzgojo in izobraževanje, in ki opredeljuje kriterije za ocenjevanje ter izplačilo redne delovne uspešnosti ravnateljev za leto 2024. Po predstavitvi vsebine okrožnice je povabil: predstavnike zaposlenih, da podajo svoje mnenje, predstavnike staršev, da izrazijo svoje stališče, predstavnike občine kot ustanoviteljice, da podajo svojo oceno delovne uspešnosti ravnateljice.

**SKEP 3:** Svet zavoda je potrdil izplačilo redne delovne uspešnosti ravnateljice v višini 5%.

Postopek ocenjevanja delovne uspešnosti ravnatelja ostaja enak kot v preteklih letih. David Špehar je predstavil kriterije ocenjevanja, ki odražajo delovanje celotnega zavoda. Člani Sveta zavoda so se strinjali, da se pri vseh kriterijih določi najvišja možna ocena, kar skupaj predstavlja 100 %.

**SKLEP 4:** Svet zavoda Vrtca Tržič je potrdil 100-odstotno delovno uspešnost ravnateljice Vrtca Tržič Tatjane Blaži.

Ad.5

Ravnateljica je Svetu zavoda podala prošnjo za predčasno odpoved delovnega razmerja zaradi izpolnjevanja pogojev za upokojitev. Predsednik Sveta zavoda, David Špehar, je pojasnil, da je v skladu s postopki potrebno sprejeti sklep o razpisu volitev za novega ravnatelja.

**SKLEP 5:** Svet zavoda razpisuje volitve za prosto delovno mesto ravnatelja.

Predsednik Sveta zavoda, David Špehar, je člane sveta seznanil, da je zaradi ekonomičnosti postopka mogoče izmed članov sveta oblikovati komisijo za izvedbo predhodnega postopka. Ta komisija bi bila pooblaščena za izvedbo posameznih administrativnih opravil, kot so: odpiranje vlog kandidatov, preverjanje ustreznosti in evidentiranje morebitnih nepopolnih vlog, priprava administrativnih podlag za delo in odločanje Sveta zavoda.

**SKLEP 6:** Svet zavoda Vrtca Tržič, bo oblikoval tričlansko administrativno komisijo za postopek imenovanja ravnatelja.

Predsednik Sveta zavoda, David Špehar, je predlagal, da se Poslovnik o imenovanju in delu Sveta zavoda Vrtca Tržič posodobi, saj je bil sprejet že leta 2013. Po njegovem mnenju bi bilo smiselno vključiti nekatere novosti. Na to temo se je razvila diskusija.

**SKLEP 7:** Poslovnik o imenovanju in delu Sveta zavoda Vrtca Tržič se posodobi.

Seja se je zaključila ob 18. uri.

Zapisnikar: Predsednik Sveta zavoda Vrtca Tržič

Katarina Vujinović David Špehar